Teisipäeva õhtul jätsime siis hüvasti oma mugava Santiagokodu ja kogu Lõuna-Ameerikaga ning asusime järgmist mandrit vallutama. Lennujaamas oli meil veidi ülearust aega ja Mann tahtis juua. Järsku tuli mulle meelde, et meil on taskus selline tore vidin nagu Priority Pass. Otsisime siis VIP lounge´i ja läksime selle hüvesid kasutama - kõikvõimalikud alkohoolsed (alates õllest  kuni peente brändide ja šampanjani välja) ja alkoholivabad joogid, kena valik suupisteid ja puuvilju, mugavad tugitoolid, arvutid, telekad jne jne. Täielik kaif!